सूचना प्रौद्योगिकी नियम, 2021
सूचना प्रौद्योगिकी नियम, 2021 (मध्यवर्ती दिशानिर्देश तथा डिजिटल मीडिया आचार संहिता) माध्यमिक या अधीनस्थ विधि है जो भारत के मध्यावर्ती दिशानिर्देश नियम 2011 को निरस्त करता है। 2021 के नियम सूचना प्रौद्योगिकी अधिनियम, 2000 की धारा 87 से उत्पन्न हैं तथा मध्यावर्ती नियम, 2018 और डिजिटल मीडिया के लिये ओटीटी विनियमन एवं आचार संहिता प्रारूप का एक संयोजन हैं। इलेक्ट्रॉनिकी एवं सूचना प्रौद्योगिकी मन्त्रालय और सूचना एवं प्रसारण मन्त्रालय के साथ भारत की केन्द्र सरकार ने नियमों के विकास में समन्वय किया है। मध्यावर्तियों के पास नियमों का पालन करने के लिये 25 मई 2021 तक का समय था।